





**Constanța, Februarie 2023**

**C.N. A.C.N. S.A. comunică semnarea contractului sectorial de servicii pentru Reactualizare studiu de fezabilitate pentru obiectivul de investiții: “Amenajarea râurilor Argeș și Dâmbovița pentru navigație și alte folosințe”**

Compania Națională Administrația Canalelor Navigabile S.A anunță semnarea contractului sectorial de servicii pentru Reactualizare studiu de fezabilitate pentru obiectivul de investiții: “Amenajarea râurilor Argeș și Dâmbovița pentru navigație și alte folosințe**”**- cod SMIS+146216.

Valoarea contractului este de 5.697.520 lei (fără TVA) iar durata contractului este de 11 luni de la emiterea ordinului de începere a contractului.

Obiectivul general al proiectului este pregătirea documentelor tehnico-economice necesare pentru executarea lucrărilor de amenajare pentru navigație și alte folosințe ale râurilor Arges și Dâmbovița. Proiectul reprezintă prima etapă de implementare a obiectivului de investiții “Amenajarea râurilor Argeș și Dâmbovița pentru navigație și alte folosințe”.

Menţionăm că proiectul este cofinanţat din Fondul de Coeziune prin Programul Operaţional Infrastructură Mare 2014-2020, Axa Prioritară 1 – Îmbunătăţirea mobilităţii prin dezvoltarea reţelei TEN-T şi a transportului cu metroul, Obiectiv Specific 1.3 - OS 1.3 Apel de proiecte pentru îmbunătățirea condițiilor de navigație și dezvoltarea infrastructurii portuare situate pe rețeaua TEN-T Core - sprijin pregătire proiecte de investiții.

**Responsabil Comunicare: Mihaela Coroiu, tel 0724 28 28 31**